b'\n_START_ARTICLE_\nBurmas flag\n_START_PARAGRAPH_\nBurmas flag blev indf\xc3\xb8rt 21. oktober 2010, og er i st\xc3\xb8rrelsesforhold 5:9. Flaget blev indf\xc3\xb8rt i forbindelse med grundlovsrevisionen der foregik p\xc3\xa5 tiden. Det best\xc3\xa5r af tre striber i gult, gr\xc3\xb8nt og r\xc3\xb8dt, og en hvid, femtakked stjerne i flaggets centrum. Stribene symboliserer henholdsvis solidaritet, fred, frodig natur og rolighed, og mod og beslutsomhed. Den hvide stjerne i flaggets centrum symboliserer viktigheden af landets union.\n_START_SECTION_\nBurmas flag (1974\xe2\x80\x932010)\n_START_PARAGRAPH_\nBurmas forrige flag blev indf\xc3\xb8rt 4. januar 1974, og var en modifikation af flaget som blev indf\xc3\xb8rt ved uafh\xc3\xa6ngigheden i 1947. Dette var r\xc3\xb8dt og bl\xc3\xa5t som dagens flag, men havde et andet m\xc3\xa6rke i kantonen: En stor hvid stjerne omgivet af fem mindre. Symbolikken var her knyttet til at repr\xc3\xa6sentere de vigtigste etniske grupper i landet._NEWLINE_Flaget bestod af en r\xc3\xb8d flagdug med en bl\xc3\xa5 kanton hvori der var indsat et emblem i hvidt. Emblemet bestod af et tandhjul med et risaks over. Dette symboliserte industri og landbrug. Rundt om stod fjorten hvide stjerner, en for hver af Burmas delstater og distrikter. Stjernene symboliserte enhed og ligev\xc3\xa6rd mellem landets delstater og distrikter. Flagets r\xc3\xb8de farve stod for mod, den bl\xc3\xa5 farve symboliserte fred, mens den hvide farve stod for renhed. Flaget var i forholdet 5:9, men st\xc3\xb8rrelserne 2:3 og 6:11 blev ogs\xc3\xa5 benyttet.\n_START_SECTION_\nOrlogsflag\n_START_PARAGRAPH_\nSom orlogsflag f\xc3\xb8rer Burma et flag helt forskelligt fra nationalflaget. Flagdugen i orlogsg\xc3\xb8sen er hvid. Kantonen er r\xc3\xb8d og har en hvid stjerne. I flagets frie ende er der placeret et bl\xc3\xa5t anker.'